ที่บ้านมีผู้สูงอายุ 60 ปี เป็นเบาหวาน มีอาการหู้อื้อ 1 ข้างแต่ไม่ถึงกับหูดับครับได้ไปหา หู คอ จมูก 2 แห่งแต่ได้คำตอบต่างกัน ที่แรกบอกว่าเป็นเพราะสั่งน้ำมูกแรง ขี้มูกเลยเข้าไปอุดด้านใน ได้ล้างหูให้แล้ว ได้ยาฆ่าเชื้อ ยาลดน้ำมูกที่เกี่ยวกับเส้นเลือดในจมูกมาทานครับกับอีกที่นึงใช้เครื่องเช็คเสียงอะไรสักอย่าง บอกว่าประสาทหูเสื่อม ถ้ารักษาต้องผ่าตัด ไม่ได้ยาอะไรมาเลยครับประวัติการทานอาหารล่าสุดที่เพิ่มเข้ามาในชีวิตประจำวันคือ ทานไข่ลวกวันละ 2 ฟองติดต่อกันประมาณสองเดือนแล้วครับ ไม่ทราบว่าจะเกี่ยวกันด้วยหรือเปล่าครับขอขอบคุณล่วงหน้าครับผม
สวัสดีค่ะ หูอื้ออาจมีสาเหตุมาจาก-ขี้หูปิดกั้นในหู น้ำเข้าหู สิ่งแปลกปลอมในหู-ติดเชื้อในหู-แก้วหูทะลุ-โรคหินปูนเกาะกระดูกหู-ทำงานในสภาพแวดล้อมที่มีเสียงดัง-เส้นประสาทหูเสื่อม-การใช้ยาบางชนิดที่ทำลายประสาทหู เช่น ยาแอสไพริน และยาอะมิโนไกลโคไซด์-เนื้่องอกของเส้นประสาทหู-การติดเชื้อแบคทีเรียบางชนิดที่อาจเจอได้หมูดิบขั้นแรกแพทย์คงต้องตรวจดูก่อนว่ามีอะไรอุดตันในหูหรือไม่ ถ้าไม่ อาจต้องตรวจการได้ยินอย่างละเอียดทุกความถี่ บางครั้งในผู้สูงอายุจะเสียการได้ยินในบางความถี่ไปที่เรียกว่าเส้นประสาทหูเสื่อมแต่อย่างไรก็ตามหากไม่ได้ยินเสียงที่ใช้ในชีิวิตประจำวันที่เป็นเสียงพูดคุยที่ความถี่ปกติ ปวดหู น้ำหนองไหลจากหู ควรกลับไปพบแพทย์หู คอ จมูกเพื่อตรวจเพิ่มเติมว่ามีความผิดปกติอื่นๆที่ต้องรีบแก้ไขหรือไม่ อาจจะต้องตรวจการได้ยินอย่างละเอียดและตรวจทางระบบประสาทต่อไปสามารถรับประทานอาหารได้ทุกชนิด ควรหลีกเลี่ยงการรับประทานเนื้อดิบ ส่วนไข่ลวกนั้นสามารถรับประทานได้ค่ะการดูแลตัวเองเบื้ืองต้น ไม่ไปแคะหูเอง ใช้น้ำเปล่าสะอาดล้างภายนอกได้ แต่ไม่ใช้น้ำฉีดเข้าไปโดยตรง หลีกเลี่ยงที่ที่มีเสียงดังมาก หยุดใช้ยาทุกชนิดที่ไม่จำเป็น